**З А П О В Е Д**

РД-01-50/04.02.2022год.

На основание чл. 73 от АПК, чл. 63, ал. 7 и чл. 63в от Закона за здравето, Решение № 826 на Министерския съвет от 25 ноември 2021 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, поради достигната 14-дневна заболеваемост към 03.02.2022 год. от 1245,46%000 на територията на област Добрич, Решение на Областен координационен щаб към Областен съвет по здравеопазване от 04.02.2022 г., Заповед № РД-01-973/26.11.2021 г. и Заповед № РД-01- 968/26.11.2021 г. на Министъра на здравеопазването, както и след съгласуване с Главния държавен здравен инспектор,

**Н А Р Е Ж Д А М:**

I. Въвеждам следните временни противоепидемични мерки на територията на област Добрич, считано от 00:00 часа на 07.02.2022 г.:

* 1. Преустановяване провеждането на занимания по интереси, с изключение на заниманията по интереси в рамките на целодневната организация, които се провеждат без смесване на ученици от различни паралелки в училищата от всички общини на област Добрич, с изключение на община Крушари.
	2. Преустановяване присъствения учебен процес за учениците от пети, шести, осми, девети и единадесети клас в общини Добрич, Балчик, Каварна и Шабла. Обучението от разстояние в електронна среда за тези ученици се организира със заповед на министъра на образованието и науката.
	3. Преустановяване посещенията на непълнолетни лица в търговските центрове тип МОЛ, кина, клубове, включително компютърни зали, заведения за хранене и развлечения по смисъла на чл. 124 от Закона за туризма, включително и тези към местата за настаняване, без законен настойник (родител или друго лице, полагащо грижи за непълнолетния).
	4. Ограничение до 50% в капацитет/работна площ/брой лица в обектите и дейностите със значение за общественото здраве **(всички обекти с обществено предназначение, фитнес зали, игрални зали, зали за концерти и спортни мероприятия, заведения за хранене и развлечения и др.),** при спазване на подхода със „Зелен сертификат“.
	5. Работно време до 22 часа за игралните зали, казината и заведенията за хранене и развлечения по смисъла на чл. 124 от Закона за туризма, включително и тези към местата за настаняване**,** при спазване на подхода със „Зелен сертификат“.
1. Временните противоепидемични мерки, определени с настоящата заповед, ще бъдат променени в зависимост от развитието на епидемичната ситуация на територията на област Добрич.
2. Настоящата заповед да се публикува на интернет страницата на РЗИ- Добрич.
3. Заповедта да се съобщи на областния управител на област Добрич – за създаване на необходимата организация за контрол по спазване на противоепидемичните мерки на територията на област Добрич.

Заповедта подлежи на обжалване в едномесечен срок от публикуването ѝ на интернет страницата на РЗИ-Добрич пред Административен съд Добрич по реда на АПК.

Административният акт подлежи на предварително изпълнение, като обжалването не спира изпълнението на заповедта

